ky ky fr cs ky ru ky ky ky ky ky ky ky ky ky ky ky ky ky ky ru ky ky ky ky ky ky ky tt ru ky ky ru ru ru ru ky ky ky ky ky ky ru ru ru ru ru ky en ru
"De-факто", 19.02.08 - 8-бет: Кимдин кандай бизнеси бар?..•
Борончу мончо иштетет, Абдылда бука багат
Ырчы Саматтын Токтогул -Турусбеков көчөлөрүнүн кесилишинде компьютердик каражаттарды саткан дүкөнү бар. Ал жерде компьютерге тиешелүү нерселерди саткандан сырткары, компьютердик кызматтар да көрсөтүлөт. Самат Долотбаков өзү кичинекей кезинен бери компьютерге жакын болуп, мындан үч-төрт жыл мурда достору менен жер өтмөлөрдүн алдынан бир компьютердик кызматтарды көрсөткөн борбор ачышкан. "Кийин ошону мен өзүм улантып кеттим. Азыр айлыкка гана жашаганга мүмкүн эмес" дейт Самат.
"Динара Акулованын Киев көчөсү менен Жаш Гвардия бульварынын кесилишинде жайгашкан "Динара" аттуу сулуулук салону бар экен" деп угуп, маалыматты тактоо үчүн телефон чалганыбызда, "Жок, мен аны башка бирөөгө бергем" деп жооп берди. Аны сатканбы, же ижарага бергенби, так айта албайбыз. "Мен жаңы бизнес баштаганы турам, кудай буюрса угуп каласыңар" деди ал.
Жаш ырчы Бактыгүл Бадыеванын "Светоч" деген кафеси бар. Ал Киев- Логвиненко көчөлөрүнүн кесилишинде жайгашкан. Бактыгүл мындан бир жыл мурда ал кафени алып иштете баштаган. Ырчылыгын каржылаганга кафеден түшкөн акча да жардам берет.
Айбек Карымовдун балык чарбасы бар
Айбек Карымовдун "Кылым муза" продюсердик борборун иштетип, ар кандай кино таркандан сырткары, шаардын четинде балык чарбасы бар.
Фарида Карбосованын дүкөнү бар, жер да айдатат
Фарида Карбосова болсо айылга акча жөнөтүп, жер айдаттырат. Ал гана эмес шаарда азык-түлүк саткан дүкөнчөсү бар. Түшүм жыйналып күз келгенде Фарида бир топ байып калат. Мурдагы жеке концерти да түшүм жыйылган убакка туш келген эле. Буюрса, ушул жылкы түшүм менен дагы концерт берейин деп максат кылып турган чагы.
Абдылда Иманкулов бука багып жатат
Абдылда Иманкулов 2-3 ай мурда банктан кредит алып, 20 бука сатып алган. Азыр куудул Ала-Тоо жаңы конушунда жашап, ал жерде онун, Токтогулда он бука бактырып жатат. Досу Жамбыл Камчиевге "малымды багып бер, күнүнө миң сомдон төлөйм" деген экен. "Ойлоп көрсөм иши кыйын экен, баш тарттым. Менден кийин Рахман Абдылданыкына барып, кетпей эле жүрөт, ошол багып атса керек" деп күлөт Жамбыл Камчиев.
Райхан Абдувалиеванын кийим тигүүчү цехи бар
Райхан Абдувалиева азыркы убакта ырчылыгы, тамадалыгынан сырткары тигүү цехин ачып алган. Анын цехинде 30 дан ашык киши иштеп, аялдар үчүн кофта, шым, куртка тигишет. Даяр товарды Райхан Абдувалиева дароо Москвага жөнөтөт. Ал жакта ырчынын апасы контейнер ачып алган. "Жакшылап иштетсең бул жакта чоң акча бар турбайбы?" дейт ал. Бул бизнести ал мындан бир жыл мурда баштаган. "Бир жылдан бери уктабай чуркап жүргөн эмгегимдин акыбети эми кайтып жатат" деп кудуңдайт Райхан.
Ибрагим Жунусовдун рестораны бар
Азыркы тапта Жогорку Кеңеште депутат болуп отурган ырчы-профессор Ибрагим Жунусовдун Карасуу чоң базарынын чок ортосунда жайгашкан агасынан калган эки кабат рестораны, той-топурду тейлеген тобу бар.
Денис Бобков чет өлкөдөн машина алып келип сатат
Денис Бобков бир жылдан бери Литвадан машина алып келип сатат. Бир-эки жолу машина алып келип жүргөн достору менен чогуу барып, үйрөнүп алгандан кийин өзү барып баштаган. "Россиянын да шоу-бизнес адамдарынын ар кандай бизнестери бар, ошол сыяктуу эле мен да бизнестин ушул түрүн тандап алдым" дейт Денис. Литвага бир кеткенде 20-30 күндө кайра кайтып келет.
Рахман Разыковдун темир, алюминий чогулткан компаниясы бар
Куудул Рахман Разыковдун элден темир-тесек, алюминий, тери, тамеки жыйнаган орто чарба компаниясы бар. Жакындагы Жогорку Кеңештин депутаттыгына ат салышам деп атып, өзүнүн айтуусуна караганда, аз жерден банкрот болуп кала жаздады.
Куудул Борончу Кудайбергеновдун бизнеси күчтүү. Ленинград көчөсүн бойлой мончосу бар. Аламедин базарынын түштүк жагында "Келгиле" деген кафеси бар. Ал эле эмес той кызматтарын көрсөткөн атайын тобу да бар. Достору "мончоңдун аты кандай?" деп сурап калса "Аюу да бир жылда бир жолу жуунат" деген экен.
► Бул айылда негизинен кыргыз гезиттери
электрондук тиркеме түрүндө жарыяланат.
► Архивге, емейлге жана редакцияга шилтемелер
ошол гезиттин башбарагында берилген.
► Жеке макала жарыялоого буйрутмалар кабыл алынат.
► На сайте публикуются в основном кыргызскоязычные газеты в виде электронных подшивок данных газет.
► Ссылки на архивы, емейл и данные о редакции
указаны на главной странице конкретной газеты.
► Принимаются заказы на публикацию частных статей.
Алган материалга шилтеме бериңиз!
◄ © J.Janyzak, Kyrgyzstan ►
Ссылки на взятые статьи обязательны!